<classify> Washindi hao kutoka mkoa wa Dar es Saalam ni pamoja na Luteni Kanali Mstaafu wa JWTZ, Habib Shabani Mazome, mwalimu wa shule ya sekondari ya Jitegemee, Emma Mkede Mosha na mama wa nyumbani Fatema Hussein Mawji.Akizungumza wakati wa hafla Mkurugenzi Rasilimaliwatu, Patrick Foya alisema Airtel itaendelea na kampeni yake ya kuwafurahisha wateja wake kila siku ili kubadili maisha yao.Kila siku mtu wa Airtel anapata bahati ya kujishindia gari aina ya Toyota IST kwa kununua na kujiunga na vifurushi vya Airtel Yatosha vinavyokidhi mahitaji yake. Mpaka sasa tunao washindi 31 waliokwisha jishindia na promosheni bado inaendelea, bado tunayo magari mengi ya kutoa kwa wateja wetu. Natoa mwito kwa wateja na Watanzania kuendelea kujiunga na huduma ya Airtel Yatosha na kupata nafasi ya kujishindia, alisema.Akizungumza baada ya kukabidhiwa gari lake, Fatema Hussein Mawji alisema hakuamini wakati, alipoambiwa kwamba yeye ni mshindi. Alisema akiwa kama mama wa nyumbani gari litanisaidia katika shughuli zangu za sokoni, kuhudumia familia na katika shughuli za kijamii kwa ujumla.  <topic>: uchumi 